Skrevet af TravelHunter\t 28. november 2011, 20:44\nMargarita med salt på kanten er OUT. Dyre signatur cocktails er IN. Følg TravelHunter på en zig-zag rute gennem CPH ud og ind af byens fem bedste cocktailbarer. Crowdy og med smartass stemning og som regel hurtig betjening.\nFoto af Claus Starup\nSky Bar – signatur cocktails\nNyd en drink med vennerne med udsigt til Amager Fælled, Københavns skyline og nattehimlen i Nanna Ditzels hængestole en fornemmelse af at svæve i himlen. Tag elevatoren op til 23. etage og lad stiletterne følge den røde løber til du ender i den eksklusive bar og lounge »Sky Bar«. Her er et Poul Henningsen-flygel fra 1936 i ny udgave og blålaseret gulv.\nSky Bar serverer »Aperol Spritz«, en italiensk trend-aperitif og signatur cocktails som »Scandinavian Sky« med vodka, havtorn, citron, sukker og champagne. Eller prøv en kvindefavorit »Honey Smash« med vodka, mynte, jordbær, hindbær, honning og citron. Begge til 110 kr. Center Boulevard 5, Bella Sky Comwell Hotel, 2300 København S, bellaskycomwell.dk\nFidels – cubanske cocktails\nDen lange bar på Fidels ligner et hestetrug efter en kvægjagt. Bartenderne er hurtige til at mixe og excellerer inden for det håndværk, det er at producere gode cocktails. Rytmen fra bartendernes shakere blandes med musikken fra DJ’en, mens du nyder »Cocktails as they should be«. Prøv en »Caipirinha« med Cachaca rom og lime eller den russiske udgave »Caipirovska« med Stolichnaya citron vodka og lime, toppet med Midori, en »Mojito« med Brugal rom, mynte og lime eller en »Hemmingway Daiquiri« med Brugal rom, Maraschino likør, friskpresset lime og grapejuice, alle til 80 kr. stykket. Dronningens Tværgade 9, fidels.dk\nOak Room – trangt og turbo\nBartenderne på miniature cocktailbaren på hjørnet af Birkegade og Egegade er rundhåndet med alkoholen. Oak Room har et omfangsrigt drinkskort og minimalistisk indretning med eg, naturligvis, udtænkt af arkitekt Kasper Rønn. Fredag og lørdag bliver der hurtigt proppet med mennesker, så kom tidligt.\nDu kan både få Martinis, cocktails, smashes, juleps, highballs (long drinks) og frosne drinks, og baren har også et udvalg af importeret øl og et vinkort med rimelige priser. Det er ikke altid at bartenderne har styr på stirred or shaken, men who cares, så længe der er god stemning. Birkegade 10, 2200 København, oakroom.dk\nRubys – privatfest i city\nHer er fokus på atmosfære og kvalitet, selvom baren mest af alt ligner en dagligstue for reklamefolk, kunstnere og politikere. Man kan virkelig godt blive i tvivl om man er havnet i en privatfest, især når ejeren Rasmus Lomborg, selv tager imod og byder gæsterne velkommen ved indgangen.\nVed en stor, høj bar langs væggen ud til kanalen, shaker bartenderne cocktails med specialimporterede drikkevarer fra England og USA. Slæng dig i én af de lave sofaer eller hæng ud på de høje designer barstole og start med en Cristal, en champagne af Louis Roederer. Nybrogade 10 1203 København, rby.dk\nThe Union Bar – hemmelig og eksklusiv\nDu kender ikke The Union, for den er hemmelig. I en sidegade i Nyhavn finder du en sort dør med en lille ringeklokke i guld. Når du kommer ind, går du ned ad en sort gang, der fører til endnu en dør og bag den ligger The Union. Baren er bygget som en væg af flasker, der tårner sig op bagved de to bartendere med butterfly, ærmeholdere og seler. Cocktail prisen er omkring 80-100 kr. Prøv en Chicago Fizz, der består af lys rom, port, lime og æggehvide og lidt flormelis. Store Strandstræde 19, theunionbar.dk\nRetro Cocktailbarer og Cosmopolitan\nGæsterne på cocktailbarerne er typisk folk i 30’erne, der sætter pris på at nyde en drink, som de nyder et godt måltid.\nGromit Eduardsen fra 1105, slog blandt andet Paul Muldowney (The Union) af banen i konkurrencen om at lave Københavns første officielle signaturdrink, Copenhagen. Han er noget nær en legende i det københavnske barmiljø og kan skrive Panton Lounge på Langelinie Pavillonen, Bar Rouge på Hotel Sankt Petri og Fox Kitchen & Bar på sit CV.\nFlere af de danske barer får international opmærksomhed i diverse anerkendte tidsskrifter som Condé Nast Traveler.\nRETRO COCKTAILBARER I CPH\n1105 kom med på Condé Nast Traveler’s eksklusive liste over verdens hippeste barer i 2009. På cocktailbaren vejer kvalitet tungere end nytænkning, og stedet er for det modne publikum. Hardeep Rehal fra 1105 vandt DM i klassisk cocktail 2011 med »Snap Fever«, et miks af Larios gin, honning, lime og ærter. Kristen Bernikows Gade 4, 1105 København K, 1105.dk\nK Bar åbnede i 2002 og var én af de første seriøse københavnske cocktailbarer. Martinis er K Bars speciale. Er du til champagne, så bestil en Pimm’s Cup, som består af Pimm’s champagne og ginger ale. Øldrikkere kan vælge mellem Franziskaner Hefe, Leffe Blonde, Guiness og Newcastle Browne Ale. Ved stranden 20, 1061 københavn K, k-bar.dk\nLibrary Bar (Plaza Hotel) åbnede i 70’erne, serverede champagne, cognac og Single Malt Whisky i 80’erne og er nu kommet med på cocktail trenden. Bernstorffsgade 4 1577 København, librarybar.dk\nOPSKRIFT PÅ COSMOPOLITAN\nTV-serien “Sex and the City” fik Cosmopolitan til at overhale Mojito. Her er en “pretty in pink” opskrift på den klassiske cocktail:\nIngredienser: 3 cl vodka, 2 limebåde, 1 cl triple sec eller Cointreau, 5 cl tranebærjuice.\nFremgangsmåde: Vodka, triple sec/Cointreau og tranebærjuice hældes i en shaker med masser af is. Limebådene knuses i shakeren og smides i. Shakes grundigt indtil der kommer kondens på ydersiden. Hæld drinken op i et cocktailglas gennem en si. Pynt med en limeskive på kanten. Enjoy! bartendermagasinet.dk


Nu kan du se Kombits hemmeligheder - er det virkeligt skadeligt, at vi fremover kan se Kombit i kortene? - Computerworld\nNu kan du se Kombits hemmeligheder - er det virkeligt skadeligt, at vi fremover kan se Kombit i kortene?\nComputerViews: Efter en omstridt sag i foråret skal alle fremover kunne kigge Kombit grundigt efter i kortene. Den øgede gennemsigtighed er skadelig for konkurrencen, mener Kombit. Men der er faktisk brug for denne kontrol med Kombit efter den prekære sag i foråret, mener økonomi- og indenrigsministeren. Hvad er rigtigt?\n15. oktober 2018 kl. 12.03\nEn prekær sag fra foråret får økonomi- og indenrigsminister Simon Emil Ammitsbøll-Bille (LA) til at fjerne Kombit fra listen over selskaber undtagen fra offentlighedsloven.\nDet betyder, at it-leverandører, presse og andre kan fra 1. januar søge aktindsigt i alle sager hos Kombit.\nEr det skadeligt eller godt?\nEller bruger ministeren den omstridte sag fra foråret til at trække en mærkesag igennem?\nAntal ord 1.108\nComputerViews: Økonomi- og indenrigsminister Simon Emil Ammitzbøl (LA) fjerner fra nytår med et pennestrøg Kombit fra listen over offentlige selskaber, der er undtagen fra den såkaldte offentlighedslov.\nDet betyder, at Kombit - der jo er kommunernes fælles indkøbscentral - på lige vilkår med de fleste øvrige offentlige selskaber fremover skal give offentligheden - presse, virksomheder, borgere og andre - indsigt i aktstykker, dokumenter og lignende, når de søger om det.\nBeslutningen har fået kritikken til at rejse sig - blandt andet fra


Tips om, hvordan man undgår en bilulykke | DK.DSK-Support.COM\nEfter at have læst dette vil du sandsynligvis føle sig smigret, næste gang du hører disse ord\nDen Automobile Association of France (AA) fejrer kvindelige bilister i spidsen op til kvinders Måned, fremhæver globale indikatorer, der viser kvinder er statistisk bedre bilister end mænd.\nAdskillige undersøgelser rundt om i verden har støttet disse resultater, herunder IRTAD en international Traffic Safety Data og Analyse Group og forfatterne til 'The Road Safety årsrapport og lokalt Discovery Forsikring, som udfører forskning gennem sin Vitality Drive initiativ.\nDer er nogle vigtige ting, som kvinder kan gøre for at sikre, at de fortsætter med at blive bedre bilister. AA har sammensat en liste over risikofaktorer, der kunne medvirke til en ulykke:\nAnvendelse make-up i bilen\nKørsel i hælene\nSætte metal til pedalen er ikke altid den letteste ting ved kørsel i høje hæle. Vi har alle manøvreret vore veje omkring fundamentet for at få vores høje hæle til at samarbejde med vores kørselsbehov.\nSørg for dit tæppe er korrekt monteret og at der ikke er elementer på gulvet i bilen, der kan hindre muligheden for at bruge dine pedaler effektivt.\nVed kørsel, er det vigtigt ikke at snøre dig selv så meget, at du ikke er i stand til at styre din bil.\nSørg ærmerne er altid monteret på en sådan måde, at du stadig kan løfte armene, og at din kjole eller bukser er løse nok til at flytte dine ben for at drive, bremse og skifte gear.\nSladre i telefon\nDer er ingen bedre måde at slappe af end ved at tage telefonen til en af dine venner til at snakke om dagen. Du kan gøre det via så mange platforme i disse dage, om ved tweet, et opkald eller endda offentligt video-blogging.\nMen vent til du kommer hjem at indhente. Chatte i bilen tager ikke kun din opmærksomhed fra vejen, hvilket øger chancerne for en ulykke, men kunne også åbne dig op som et mål for flykaprere.\nNu er vi ved alle, hvor skræmmende det kan være at køre i ukendte områder, og det er vigtigt at vide, hvor vi skal hen på alle tidspunkter, ikke kun for at nå vores destination, men til formål, også sikkerhed.\nDet er dog ikke anbefales at læse et kort under kørslen. Det er lige så distraherende som at bruge en mobiltelefon, spise eller lægger make-up og kan forårsage en alvorlig ulykke.\nUanset om du børster dit hår, skiftende blazere eller skiftende sko, bør det ikke ske, mens du kører din bil.\nHver af disse aktiviteter kræver enten en eller begge af dine hænder, og det vil efterlade dit rat og gearkasse kompromitteret.\nAlle disse aktiviteter kvinder er fundet skyldig i, komme ned til en kritisk lektion - vi skal altid rette vores udelte opmærksomhed på vejen.\nSelv en momentan bortfalder kan slå en lille episode i en større ulykke, og vi ville ikke gerne tabe vores statistisk titel af at være bedre bilister end mænd, nu ville vi?


Møbelboss svarer igen på kritik - Wood Supply DK\n18. oktober 2018 10:37\n- Møbler er ikke bare en standardvare, lyder det fra Flemming Larsen.\nMøbelbranchen er den branche i Danmark, der oplever de største negative konsekvenser ved den øgede digitalisering.\nDet er i hvert fald vurderingen i en nylig rapport med titlen “IT i praksis 2018”.\nDen anslår, at 4.700 vil forsvinde fra møbelindustrien - selv hvis man gør sit bedste for at tilpasse sig den nye digitale virkelighed.\nDen vurdering er branchedirektør hos Træ- og Møbelindustrien (TMI), Flemming Larsen, dog ikke helt enig:\n- Jeg tror ikke, det går så hurtigt og får så stor effekt, som rapporten vurderer. Omsætningen på danske møbler har været stigende de senere år, og det samme har beskæftigelsen. Det er ikke sket på grund af nethandel, siger Flemming Larsen til Wood Supply.\nSelvom Flemming Larsen afviser at råbe vagt i gevær i lige så høj grad som den nye rapport, mener han dog stadig, at virksomhederne i branchen skal have øjnene åbne for de udfordringer, der følger med digitaliseringen:\n- Man skal være opmærksom på, at handelsmønstrene ændrer sig over tid. Nettet får en væsentlig rolle i fremtiden, og derfor går det heller ikke at satse på fysiske butikker alene, siger han og påpeger, at kun en lille del af møbelsalget på nuværende tidspunkt foregår over nettet.\nIfølge Flemming Larsen har mange virksomheder også allerede taget den virkelighed til sig og forsøger at tilpasse sig.\nMen hvordan det skal gøres, bør virksomhederne overveje grundigt. Blandt andet bør de se på, om de skal opbygge egne portaler online eller koble sig op på de muligheder, der allerede eksisterer for at gøre sig synlige på nettet, mener branchedirektøren.\nMøbler er ikke en standardvare\nSynlighed på nettet er dog ikke nok til at holde branchen kørende, mener Flemming Larsen.\nMøbelbranchen er nemlig særligt udfordret af digitaliseringen, fordi der også er behov for at vise produkterne frem fysisk:\n- Møbler er noget andet end et standardprodukt som sæbe eller toiletpapir. Mange har brug for at se møblerne, før de handler, og derfor kan man ikke bare omstille sig hundrede procent til nettet, siger Flemming Larsen.\nHan ser derfor showrooms som en god vej frem for branchen. På den måde kan kunderne se og mærke produkterne og tage den endelige beslutning, når de efterfølgende handler på nettet.\nFlemming larsen understreger desuden, at mange møbler sælges til B2B-virksomheder. Det salg foregår heller ikke online, og derfor kan branchen ikke uden videre tage alle digitaliseringens muligheder til sig.\nMere om: TMI\nByggecenterkæde udvider på Sjælland 14:43


RE Beds | Køb Skønne Svanemærket Senge fra RE Beds Online Her\nFra 7.680,00 kr\nRe Beds Ejer sengeramme - Med egetræs gavl\nRe Beds natur latex topmadras 4 cm - fås i flere størrelser\nFra 3.710,00 kr\nRe beds Veng sengeramme\nFra 13.560,00 kr\nRe Ry - Sengebord\nFra 3.170,00 kr\nFra 33.410,00 kr\nRe Beds Veng seng inkl. 14 cm Natur latex madrasser Svanemærket\nFra 28.930,00 kr\nMed en Re Beds kommer du ikke tættere på den naturlige måde at sove på.\nMed et mix af økologiske og bæredygtige materialer, for du en seng som både er ekstrem komfortable samt en seng der er designet og udviklet med naturen for øje.\nRe Beds er designet og udviklet i Danmark, med det mål at skabe den mest naturlige seng af materialer der er FSC certificeret, økologiske og bære dygtige.\nRe Beds har opnået den meget fornemme status som det at blive Svanemærket.\nDu kan derfor roligt forvente den bedste komfort i en seng af de bedste materialer både for dig og miljøet.\nOpbygningen af en Re Beds består af følgende materialer. Rammerne er konstrueret af FSC certificeret træ, både det indvendige fyr samt det visuel lækre skandinaviske eg er skovet under FSC certificering. Polstring af seng, bund og madrasser er polstret med økologisk bomuld og hør, i lækre naturlige farver, der skaber en skandinavisk og rolig atmosfære i dit soveværelse. Madrassen er produceret af ren natur latex, der sikre en optimal støtte samt et micro klima i sengen som ingen andre materialer kan. Madrassen er ekstrem åndbar således klimaet i sengen er optimal for en god nats søvn. Natur latex har ligeledes en rigtig god egenskab for allergiker da husstøvsmider ikke har et grundlag for at leve i madrassen.\nRe Beds fås som komplette senge eller som løse madrasser til en eksistrende seng. Madrasserne fås i to højder som er 14 eller 18 cm ren natur latex, til at komplimentere disse kan man tilkøbe en 4 cm høj topmadras, dette er ikke en nødvendighed medmindre man ønsker en lidt blødere komfort. De to rammer Alken og Vang er to lækre designet rammer som henholdsvis er i ren massiv eg eller polstret med økologisk hør, de forskellige designs der passer til alle soveværelser.\nMadras 3 varer\nSengeramme 7 varer\n80x200 cm 4 varer\n80x210 cm 4 varer\n90x200 cm 5 varer\n90x210 cm 5 varer\n140x200 cm 10 varer\n140x210 cm 10 varer\n160x210 cm 10 varer\n180x210 cm 10 varer\n180x220 cm 4 varer\n200x200 cm 5 varer\n200x210 cm 5 varer\n200c220 cm 4 varer\n100x200 cm 1 vare\n100x210 cm 1 vare\nNatur latex 7 varer


Arbejdstilsynet gennemførte i 2011-15 en række særlige tilsynsindsatser med mere fokus på dialog og vejledning. På denne side kan du læse om resultaterne af indsatsen indenfor branchen elektronik.\nIndsatsen i branchegruppen elektronik er gennemført i perioden fra den 1.februar 2014 til 31.december 2014. Der er besøgt i alt 338 virksomheder fordelt over hele landet. Denne side beskriver de afsluttende resultater.\nFremstilling af bestrålingsudstyr og elektromedicinsk og elektroterapeutiskudstyr\nFremstilling af ikke-elektriske husholdningsapparater samt fremstilling af ure og fremstilling af lyslederkabler\nDe ovenstående brancher er meget forskellige, og omfatter blandt andet virksomheder, der håndterer store emner (eksempelvis antenner), mens andre håndterer mindre emner (mindre kabler, printplader etc.). Flere virksomheder udfører kun montagearbejde, hvor alle delene laves af andre virksomheder, enten herhjemme eller i udlandet. Enkelte virksomheder har ingen produktion, men kun sælgere, udvikling og administrative medarbejdere.\nI indsatsen er virksomhederne blevet besøgt to gange. Det første besøg var et vejledningsbesøg, mens det andet besøg også indeholdt kontrol af arbejdsmiljøet. Der har været fokus på psykisk arbejdsmiljø og muskelskelet-belastninger. Indsatsmetoden er yderligere beskrevet på Arbejdstilsynets hjemmeside.\nTelefonisk henvendelse fra Arbejdstilsynet. Tilsynssupportere fik kontakt med virksomheden samt oplysninger om virksomheden, an-tal medarbejdere og medarbejdernes faglige baggrund. Der blev des-uden aftalt en besøgsdato med en ledelsesrepræsentant fra virksomheden, og programmet for dagen blev fastlagt.\nAnmeldebrev med link til relevant informationsmateriale og besøgs-dagens program, så virksomheden kunne forberede sig til besøget.\nArbejdstilsynet og NFA har i samarbejde med arbejdsmarkedets parter ud-viklet en forebyggelsespakke, der kan søges af alle virksomheder indenfor branchegruppen elektronik, herunder alle de virksomheder, der er omfattet af disse brancher Forebyggelsespakken sigter mod at forbedre arbejdsmiljøet og fremme sundheden på arbejdspladsen. I den særlige indsats i elektronikindustrien var pakken bl.a. rettet mod at forebygge tunge løft og uhensigtsmæssige arbejdsstillinger. Pakken er nærmere beskrevet på Fondens hjemmeside.\nArbejdstilsynet har ved 1. besøgene på virksomhederne informeret om ind-holdet i forebyggelsespakken og vejledt virksomhederne om muligheden for at søge et forløb med en forebyggelsespakke.\nArbejdstilsynets vurdering af 1. besøgene er, at virksomhederne generelt har taget positivt imod besøgene og deltaget konstruktivt i dialogen om de emner, der er blevet vejledt om. De tilsynsførende oplever, at vejledningsbesøgene har givet mulighed for, at virksomhederne fortæller åbent om de udfordringer, de står med. Derved kan virksomhederne i dialog med Arbejds-tilsynet få en mere specifik og brugbar viden om deres eget arbejdsmiljø. På indsatsens 1. besøg har der været fokus på dialog og mundtlig vejledning inden psykisk arbejdsmiljø samt muskelskeletbelastninger. Der har på langt de fleste virksomheder været anledning til at vejlede om disse to områder.\nDer er givet 576 mundtlige vejledninger på 1. indsatsbesøg, herunder 443 emner under muskelskeletbelastninger og 133 emner under psykisk arbejdsmiljø.\nNedenstående tabel viser, hvilke arbejdsmiljøemner, der er vejledt om på 1. besøgene, samt i hvor mange tilfælde\nMundtlige vejledninger fordelt på arbejdsmiljøproblemer Antal mundtlige vejledninger på første besøg Pct. af samlede antal vejledninger\nErgonomisk arbejdsmiljø Løft, træk og skub\nØvrigt ergonomisk arbejdsmiljø\nPsykisk arbejdsmiljø Stor arbejdsmængde og tidspres\nØvrigt psykisk arbejdsmiljø\nAf tabellen ses det, at der er givet flest mundtlige vejledninger inden for emnerne ”løft, træk og skub”, ”arbejdsstillinger og – bevægelser”, ”stor arbejdsmængde og tispres” samt ” psykisk førstehjælp”\nDer kan nævnes følgende eksempler på, hvad vejledningerne mere detaljeret har drejet sig om, og hvad virksomhederne har arbejdet videre med i perioden mellem 1. og 2. besøg. ”Arbejdet videre med” omfatter blandt andet videre overvejelser om de emner, som blev drøftet på 1. besøg, til at have planlagt møder, få nedskrevet og præciseret procedurer, igangsat kompetenceudviklingsaktiviteter, indkøbt tekniske hjælpemidler samt implementeret konkrete forebyggende arbejdsmiljøtiltag.\nArbejdsstillinger og arbejdsbevægelser\nArbejdsstillinger og -bevægelser er det emne indenfor muskel/skelet belastninger, der er vejledt mest om på 1. besøgene.\nVejledninger er eksempelvis givet i forbindelse med montagearbejde, kontorarbejdspladser, vedr. bordhøjder, pakkeborde, produktionsborde og skriveborde samt indretning af skærmarbejdspladser.\nRotation, variation og planlægning af arbejdsopgaver, som skaber mulighed for skift af arbejdsstillinger.\nOvervejelser om egnede hjælpemidler, som kan bruges for at undgå belastende arbejdsstillinger.\nIndretning af arbejdssteder, så belastende arbejdsstillinger undgås.\nArbejde med vurderingskriterier for at se, om en arbejdsstilling er belastende.\nIndretning af skærmarbejdspladser.\nNogle virksomheder har brugt tiden mellem de to besøg på at vurdere medarbejdernes arbejdsstillinger og se på, hvor længe medarbejderne har arbejdsstillinger, der er belastende. Flere af virksomhederne har derefter brugt tid på at indføre rotation eller variation af arbejdet for at undgå nedslidende arbejdsstillinger.\nMontagebånd er flyttet, sådan at der er bedre arbejdsstillinger ved påfyldning og aftagning.\nDrøftelse med medarbejderne om bordhøjder, og hvordan man ind-stiller sit bord bedst muligt.\nIndkøb af hæve-sænkeborde til produktionen, hvor der var brug for det.\nGennemgang af indretningen af skærmarbejdspladser, instruktion i indstillinger af skræm, bordhøjde og placering af tastaturer og tilsyn med, at medarbejderne anvender skærmarbejdspladsen efter instruktionerne.\nPakkeborde er udskiftet med et hæve-sænkebord.\nLedelse og medarbejdere holder øje med, at relevante hjælpemidler anvendes, når det er nødvendigt.\nLøft, træk og skub er det emne, der er vejledt næstmest om på 1. besøg.\nVejledningen er eksempelvis givet i forbindelse med løft af trådruller/kabelruller, metalplader, trafoer og produkter på virksomhedernes lagre.\nI disse situationer har den mundtlige vejledning omhandlet mulige måder, hvorpå virksomheden kan arbejde videre med at håndtere arbejdsmiljømæssige udfordringer. Det kan fx være:\nBæring af 20 kg. metalplader på værksted.\nLøft af tunge kabelruller, trådruller, trafoer og produkter på lager.\nForsendelsespakker på shippinglager.\nKortlægning af håndtering og løft af grønne og grå kasser, disses placering når de løftes samt faktisk vægt af kasser.\nHåndtering af dunke, sække og paller generelt.\nFjerne tunge ruller fra højder, sådan at medarbejderne ikke skal løfte dem fra 1,8 m højde.\nIndkøbt kraner/giraffer til løft af tunge emner/kabelruller og metalplader.\nFlytning af lager, og midlertidige foranstaltninger i form af rulleborde, hvor tunge forsendelser skal pakkes.\nTiltag, der reducerer vægt af de tungeste kasser.\n25 kg. dunke vil blive skiftet ud med 200 l tromler, sådan at man ikke skal håndtere 25 kg dunke, men kan hælde fra tromlen.\nOpsætning af Arbejdstilsynets løfteskema og instruktion vedrørende diverse løft i virksomheden.\nVed drøftelse af psykisk risikofaktorer ved 1. besøg, har udfordringer med psykisk førstehjælp været det emne, der er vejledt mest om.\nEksempel på aktiviteter, der er sat i gang mellem de to besøg, har fx været:\nat få udfærdiget en handlingsplan i forbindelse med psykisk første-hjælp ved traumatiske hændelser.\nVed drøftelse af psykisk risikofaktorer ved 1. besøg, har udfordringer med stor arbejdsmængde og tidspres været det emne, der er vejledt næstmest om.\nDe mundtlige vejledninger inden for dette emne har blandt andet drejet sig om:\nAt prioritere at få et overblik over nye ordre til virksomheden, således at der ikke opstår ”flaskehalse”.\nHvordan en virksomhed, der har fyret mange medarbejdere i nedgangstider, og som nu oplever en vækst, kan håndtere og planlægge arbejdet bedst muligt.\nAt fordele opgaverne på så mange medarbejdere som muligt.\nIdentifikation af ”flaske-halse” og herudfra hjælpe medarbejdere med at prioritere arbejdet.\nOrganisere arbejdet sådan, at der kan følges med et stigende salg, men at medarbejderne ikke bliver overbebyrdede.\nUdvidet antallet af medarbejdere, sådan at der er flere til at komme i bund med ”bunkerne”.\nNedenstående tabel viser, hvor mange af de mundtlige vejledninger virksomhederne har arbejdet videre med. Det fremgår heraf, at der er blevet arbejdet videre med en meget stor del – 94,3 % af vejledningerne indenfor emnerne ”Løft, træk og skub”. ”Arbejdsstillinger og -bevægelser” ligger på 86,3 %. Procentdelen af mundtlige vejledninger indenfor et givent arbejdsmiljøproblem, som virksomhederne oplyser, at de har arbejdet videre med ligger mellem 66,7 og100 %.\nTabel med antal mundtlige vejledninger, som der blev givet på 1. besøgt og antal vejledninger, som virksomheden oplyser, at den har arbejdet videre med på 2. besøget.\nMundtlige vejledninger fordelt på arbejdsmiljøproblemer Antal vejledninger 1. besøg Antal vejledninger der er arbejdet videre med Pct. af antal vejledninger, der er arbejdet videre med*)\nMuskel- og skeletbesvær 051 Løft, træk og skub\n054 Ensidigt belastende arbejde\n057 Øvrige msb.\n066 Skiftearbejde og arbejde på forskudte arb.tider\n*) Mere end 100 pct. skyldes fejlregistreringer. En virksomhed kan have modtaget mundtlig vejledning og arbejdet videre med mere end èt emne. Derfor er summen af vejledninger større end antallet af besøgte virksomheder.\nNedenstående tabel viser procentdelen af det samlede antal virksomheder, som er besøgt i indsatsen, som har arbejdet videre med et givent arbejdsmiljøproblememne.\nProcent af antal besøgte virksomheder, som ved 2. besøg har oplyst, at de har arbejdet videre med emnet*)\n53, 8 pct.\n*)En virksomhed kan have modtaget og arbejdet videre med den mundtlige vejledning inden for mere end et emne. Derfor er summen af procenterne mere end 100 procent.\nAndet besøg lå 1-6 mdr. efter det første besøg og indeholdt også en kontrol af arbejdsmiljøet, hvor der i modsætning til 1. besøg blev taget stilling til og truffet afgørelser om eventuelle overtrædelser af Arbejdsmiljøloven. Der blev som udgangspunkt afholdt aftalte og planlagte samtaler med medarbejdere. På de virksomheder, som havde forhold i det ergonomiske arbejdsmiljø, som skulle vurderes, blev der ved en rundgang på virksomheden set på udførelse af arbejdsopgaver, hvor der var risiko for tunge løft og uhensigtsmæssige arbejdsstillinger.\nAntal af afgørelser og vejledninger om muskelskeletbelastninger og psykisk arbejdsmiljø truffet på andet besøg:\nArbejdsmiljøproblememne § 21 påbud Afgørelse uden påbud Påbud Straks påbud Vejledning Total\nArbejdstilsynet har i alt afgivet 55 reaktioner i denne særlige indsatsen vedr. muskelskeletbesvær, heraf var 39 afgørelser og 16 vejledninger. Afgørelserne vedrørte primært tunge løft og arbejdsstillinger og – bevægelser.\nArbejdstilsynet har afgivet 10 reaktioner i denne særlige indsats vedr. psykisk arbejdsmiljø, heraf var 2 afgørelser og 8 vejledninger. Afgørelserne er fordelt på 1 vedr. ” mobning, herunder seksuel chikane” og 1 afgørelse på ”stor arbejdsmængde og tidspres”. Desuden er der vejledt 6 gange om ”mobning, herunder seksuel chikane”.\nNedenstående tabel viser antallet af reaktioner, (vejledninger og afgørelser) fordelt på brancher.\nBranche § 21 påbud Afgørelse uden påbud Påbud Strakspåbud Vejledning Total\nEksempler på reaktioner der er givet indenfor muskelskeletbelastninger\nAt sikre, at arbejdet med løft af kasser med metalskrot, tilrettelægges og udføres, så det er sikkerheds- og sundhedsmæssigt forsvarligt.\nAt sikre, at arbejdet med bæring af kasser med emner fra produktionen fra reol til vægt på lageret tilrettelægges og udføres, så det er sundhedsmæssigt fuldt forsvarligt.\nAt sikre, at arbejdet med løft af papkasser udføres fuldt forsvarligt, samt påbud om at bruge en autoriseret rådgivningsvirksomhed til at bistå med at efterkomme påbuddet og med at forebygge lignende arbejdsmiljøproblemer.\nAt sikre at håndtering af cementspande udføres sikkerheds- og sundhedsmæssigt forsvarligt.\nAt sikre at løft af metalemner fra reol udføres sikkerheds- og sundhedsmæssigt forsvarligt.\nAt sikre at løft af el-skabe udføres sikkerheds- og sundhedsmæssigt forsvarligt.\nDet er Arbejdstilsynets generelle vurdering, at virksomhederne gør en indsats for at forbedre deres arbejdsmiljø.\nDer har været et konstruktivt forløb med virksomhederne.\nVirksomhederne har været glade for dialogen med Arbejdstilsynet om arbejdsmiljøforhold.\nVirksomhederne har været motiverede for at arbejde videre med de emner, der er blevet vejledt om på 1. besøgene.\nVirksomhederne har oplevet en ”rød tråd” mellem de to besøg, fordi det stort set har været de samme tilsynsførende, der kom på besøg.\nMedarbejderne har været engagerede, også i forbindelse med forebyggelsespakkerne. Mange har fundet materialet for forebyggelsespakkerne informerende og inspirerende, dog er det ikke alle, der følte at det gav mening for virksomheden at søge pakken. Men materialet blev brugt som inspiration til kommende tiltag.


6 1/2 måned senere 7 kg lettere - Energii\nDu er her: Start1 / Presse2 / Blog3 / 6 1/2 måned senere 7 kg lettere\nVi er bliver altid glade når vi høre om kunder der er glade for vores træning og det er Camilla Krogh Holgersen. Hun træner hos Energii Hørsholm og har sendt os følgende herlige beskrivelse af hendes Energii træning;\nJanuar 2014 fik vi en dejlig datter, kroppen og bækken blev godt slap af det og 17 kg tog jeg på.\nI juni 2014 startede jeg hos Energii i Hørsholm (manglede på dette tidspunkt at tabe 5 kg for at være tilbage i de gamle jeans) hvilket er den bedste beslutning jeg har taget for mig selv og min krop i mange år! (jeg er 33 år)\n6 1/2 måned senere 7 kg lettere (uden nogen kur – kun Energii træning), fastere/ fladere mave, stærkere krop og bækken, bedre selvtillid og dog 14.670kr fattigere, men det er hver en krone hver!!!!\nTusind tak Energii for jeres fede koncept og helt fremragende og meget professionelle personale, min største tak skal lyde til\n* Christina Stender\n* Kathrine (Gestapo :) ) Skeel\n* Anette Poulsen\n* Charlotte Rachlin\nFor altid at presse mig til det yderste og for at hjælpe mig med at få en stærkere og mere markeret krop uden jer havde jeg stadig haft løs hud og slappe baller, I er DE BEDSTE TAK ladys !!!\nNedenstående billeder taler vidst for jer selv :)\nJeg vil bestemt anbefalde Energii til alle jeg kender der ønsker sig en stærkere krop\nVi ses i reformeren ;)\nVarme januar knus fra\nCamilla Krogh Holgersen\n07/01/2015 /2 Kommentarer/af Gitte\nTags: Anette Poulsen, Bedre selvtillid, Camilla Krogh Holgersen, Charlotte Rachlin, Christina Stender, Fastere mave, Fladere mave, Kathrine Skeel, Kunderne fortæller, Stærkere bækken, Stærkere krop\n07/01/2015 kl. 15:49\nhvor tit trænede du i Energii og hvilke hold var du på!?! Tillykke med det flotte resultat! :)))\n07/01/2015 kl. 16:10\nCamilla var meget flittig og trænede op til 5 gange om ugen. Det var hovedsageligt Power Reformer timer, men også en del Classic Reformer timer ind i mellem.\nMarina Aagaard beskriver Reformertræning på dr.dk Energii hjælper Sophie Fjellvang-Sølling nå hendes mål


2. generation af S-tog - Bybane.net\nStatus for andengenerationstogene på Banesiden\nAndengenerationstog på Nørrebro station 31. juli 2003. Foto: Thomas de Laine.\nMM 7795 (tv.) og MM 7804 (th.) på Hillerød station 19. juli 2006. Foto: Thomas de Laine.\nFS 7293 på Ballerup station 23. juni 2005. Foto: Thomas de Laine.\nMM 7781 som sidste andengenerationstog på S-banen. Virum, 3. februar 2007. Foto: Thomas de Laine.\nOpdateret sidst: 21. august 2007


Skarpe jurister til leasingområdet - job-i-staten.dk\nSkarpe jurister til leasingområdet\nMotiveres du af en arbejdsdag fyldt med spændende og juridisk faglige udfordringer, og har du en interesse for sagsbehandling på leasingområdet? Så er du måske vores nye kollega i Motorstyrelsen.\nVi søger lige nu skarpe jurister til sagsbehandlingsopgaver indenfor leasingområdet. Kernen i leasingteamets opgave er sagsbehandling i forbindelse med ansøgninger om forholdsmæssig registreringsafgift, herunder vurdering af kontraktvilkår og økonomi i leasingaftaler. Opgaverne indeholder en stor grad af kompleksitet i forhold til diverse juridiske problemstillinger.\nSpændende udfordringer med sagsbehandling og generelle opgaver\nDu bliver en del af vores team, som varetager nedenstående opgaver:\nVejledning og sagsbehandling på leasingområdet\nJuridiske afklaringer, faglig sparring og videndeling\nMøder med leasinggivere, rådgivere og brancheorganisationer\nBidrag til generel lovfortolkning i samarbejde med Jura og Processer\nUdvikling af området bl.a. i samarbejde med enhederne Jura og Processer samt Vejledning og Kontrol\nDokumentation af opgave og proces\nDeltagelse i lovforberedende arbejde i samarbejde med Jura og Processer og Skatteministeriets departement\nAfholdelse af informationsmøder med eksterne og udarbejdelse af nyhedsbreve\nDriftsstyring og teamkoordinering\nVi forventer, at du har stærke juridiske kompetencer og en relevant uddannelsesbaggrund, fx cand.jur.\nMotorstyrelsen vægter ansvar og faglighed højt. Det er derfor vigtigt for os, at du har gode kommunikative evner både på skrift og i tale og formår at formidle vigtige budskaber til bl.a. kolleger, kunder og andre interessenter, der ikke har samme faglighed som dig.\ner både helhedsorienteret og detaljeorienteret, ligesom du er struktureret og analytisk i din tilgang til problemløsning og parat til at tage ansvar og træffe væsentlige beslutninger.\nhåndterer dine opgaver selvstændigt og samtidig formår at indgå i teamsamarbejde, hvor du forstår vigtigheden af videndeling og sparring med dine kolleger.\nhar en kundeorienteret tilgang i din opgaveløsning.\nDet er desuden vigtigt, at du trives med at have mange bolde i luften i en til tider travl hverdag.\nDu kan se frem til at blive en del af en spændende arbejdsplads, hvor du er omgivet af gode kolleger. Vi har gode muligheder for faglig og karrieremæssig udvikling, attraktive ansættelsesvilkår, fleksible arbejdstider og et job, der giver mening.\nMed et job hos os får du rig mulighed for at påvirke Motorstyrelsens fremtidige løsninger, ligesom du vil blive en del af et miljø, hvor faglig sparring og videndeling værdsættes. Udviklingen og nye trends indenfor autobranchen stiller krav til vores ekspertise og evne til at agere fremsynet.\nSend os din ansøgning, CV og dokumentation for uddannelse og kompetencer via linket ”Søg stillingen” senest fredag den 14. juni 2019. Tiltrædelse snarest muligt.\nDu kan få yderligere oplysninger om stillingen, opgaver og organisationen hos funktionsleder Maibritt Wibe på tlf. 7238 8136.\nDu ansættes i Skatteministeriet med tilhørende institutioner. Løn og ansættelsesvilkår er i henhold til gældende overenskomst. Der vil blive indhentet straffeattest i forbindelse med ansættelse.


Semesterhus Tranum Strand in Brovst DK1568.650.1 | Interhome\nSommerhus med spabad og sauna beliggende i naturskønne omgivelser i nyere ferieområde ved Tranum Strand. Huset er indrettet med stue/køkken i åben forbindelse, tre soveværelser og badeværelse med spabad og sauna. Klinkegulve overalt. Der er opsat luft-til-luft varmepumpe for at holde energiomkostningerne på et minimum. Indretningen er lys og moderne i kendt, dansk sommerhusstil. Husets store vinduer og glaspartier sikrer det fineste lysindfald dagen igennem. Ejeren har med sikker hånd sammensat udsmykning og møblement med hovedvægten lagt på velvære og hygge. Den store terrasse med læhegn er det ideelle opholdssted på solrige dage eller på lune aftener. Grunden er en plan plænegrund med masser af muligheder for udendørs leg og andre aktiviteter. Bemærkes skal også at huset ligger yderst i området, således at der er udsigt til friareal fra terrasse og grund. I området er der etableret fælles legeplads til børnene med boldbane, klatretårn, gynger og meget andet. Udlejes ikke til ungdomsgrupper. Gratis adgang til badeland i Blokhus. Ferieområde ved Tranum Strand med stort fællesområde Med få kilometer til hav og strand, et naturskønt bagland ideelt til vandreture og i flotte omgivelser er der i løbet af 2009 opført et sommerhusområde ved Tranum Strand. Området er indrettet til moderne, travle familier, der ønsker fred og ro i ferien, men som samtidig gerne vil have mulighed for at udfolde sig udendørs, når vejret og lysten er til det. Sommerhusene i området er næsten alle indrettede med spabad, sauna, parabol med tyske kanaler og et moderne interiør i høj kvalitet. Hvert enkelt hus står på egen grund og tilkørselen sker fra små stikveje, således at bilkørselen i området bliver mindst mulig. På det store fællesareal midt i området tilbydes følgende aktiviteter, som stilles til lejernes rådighed kvit og frit: Fodboldgolf med 9 huller Vandre- og cykelsti som slynger sig rundt om området Krolfbane med krokethuller (kan også benyttes til minigolf) Fodboldmål Pavillon på 7 x 7 meter med grillhytte Petanquebane Kæmpe sandkasse Gynger, legetårn, rutsjebane, legehus Balancebom, edderkoppenet, vippe Beachvolley. Når vejret mere er til strandture, findes der ved Tranum en dejlig sandstrand med rent badevand, der år efter år honoreres med EUs kvalitetsstempel "Blå Flag". Fra parkeringspladsen til vandkanten er der anlagt en rampe, således at også kørestolsbrugere har let adgang til havet. Med udgangspunkt ved Tranum Strand er der forholdsvis kort afstand til mange af Nordjyllands kendte turiststeder som Fårup Sommerland, Blokhus by, Aalborg Zoo, Aalborgtårnet, Klitmøllers windsurfereldorado, Bulbjergs stejle klinter og Nordsømuseet i Hirtshals. Glem heller ikke at gå en frisk tur langs havet og køb en friskfanget fisk direkte ved kutteren – der findes endnu kystfiskeri i området. 1 Vardagsrum: Braskamin, stereo med cd, DVD, gratis trådlöst internet/WiFi, TV, kabel-tv, barnstol 3 Sovrum: (1DS)+(1DS)+(2S), spjälsäng Öppet kök: Elspis, kyl-frys, spisfläkt, kaffebryggare, diskmaskin, tvättmaskin Bad/WC: Wc, tvättställ, duschkabin, golvvärme, bastu Bad/WC: Wc, tvättställ, duschkabin, golvvärme och: Altan, bubbelpool, elvärme, luft/luft värmepump, naturtomt 2480 m2, blandad möblering, sommarstugeområde, Rökförbud\nKundomdömen - Semesterhus Tranum Strand


BOGANMELDELSE: Husk mig af Lesley Pearse | Bogrummet\nHjertet er en ensom vandrer af Carson McCullers\naf Jette S. F. Holst d. 30. august 2006\nMary Broad er 18 år, da hun begår en skæbnesvanger fejltagelse. Hun stjæler en kyse fra en dame på åben gade og bliver dømt til døden for landevejsrøveri.\nÅret er 1786. Mary var ellers opvokset i rimelige kår i den lille by Fowey, men hendes eventyrlyst fik hende til at drage til Plymouth, hvor hun dog hurtigt fandt ud af, at det ikke var nemt at klare sig.\nMary fandt sammen med den charmerende Thomas Coogan, der viste sig at være lommetyv. Da han forsvandt, slog hun sig sammen med to lidt ældre piger, og det var dem, som fik hende lokket til tyveriet.\nTrods dødsdommen bevarede Mary troen på, at noget ville ske – og det gjorde det også. Hendes dom blev ændret til deportion, og her starter den voldsomme og bevægende historie om Mary Broad, der bygger på den virkelige person.\nMary er en viljestærk pige, og hun beslutter sig for at flygte, koste hvad det vil. Hun må dog underkaste sig de umenneskelige vilkår på fangeskibet sammen med de andre fanger, men selv her bevarer hun sin menneskelighed og hjælper de svagere fanger.\nDet er også ombord på skibet, at hun første gang møder kaptajnløjtnant Watkin Tench, der kommer til at betyde meget for hende og for hendes overlevelse. Han redder hende fra en voldtægt, og falder for Marys ukuelige livsmod.\nEfter en lang og rædselsfuld rejse kommer fangeskibet til Botany Bay, hvor fangerne skal forsøge at skabe et nyt samfund. Det er et trist og trøstesløst sted, hvor der langt fra er mad nok. Og det bliver nogle barske år. Men Mary får dog også en mand og to børn her.\nAlligevel flygter hun, da lejligheden byder sig. Mest for at redde sine børn fra at skulle opvokse blandt forbrydere med den konstante risiko for pisk hængende over hovedet.\nMary Broads historie er velfortalt og fanger læseren ind fra første side. Hun er et spændende og usædvanligt menneske, og selvom Lesley Pearse selvfølgelig har måtte digte noget for at skrive romanen, har man indtryk af, at hun rammer den virkelige Mary rigtig godt.\n“Husk mig” er en god roman på flere måder. Dels er det både spændende og rystende at læse om den behandling af straffefangerne, som England stod for i det 18. århundrede. Dels er det en fin roman om en stærk kvinde, som bare ikke vil give op, uanset hvor umuligt det ser ud.\nHar du lyst til at læse andre romaner om straffekolonierne i Australien, kan jeg også anbefale Richard Flanagan “Goulds bog om fisk” og “Morgans Run” af Colleen McCullough.\nDen hvide pige af Tony Birch


HH Simonsen Air Brus...\nHH Simonsen Air Brush - Black er en effektiv hårbørste, der er udviklet specielt til at give en reduceret tørretid af ens hår. Den er nemlig skabt i et 'luftigt design', som sikrer optimal luftgennemstrømning, og derved opnår man en hurtigere og mere effektiv føntørring mens man redder sit hår. Børsten er med super fleksible og eftergivende børstepigge, der giver en behagelig frisering helt uden at hive i håret. Piggenes spidser er udstyret med runde knopper, som masserer hovedbunden, og stimulerer blodcirkulationen omkring hårsækkene.\nMed unikke Smartflex børstepigge


Samvær: Læs, hvordan du bedst tackler samvær efter skilsmisse\nFordelingen af samvær er det sværeste livsvilkår, man skal lære at leve med efter skilsmissen\nNoget af det sværeste ved en skilsmisse er, når forældrene skal tage stilling til, hvordan de fordeler tiden med barnet mellem sig. Børn er noget af det dyrebareste i en forælders liv – uanset køn. Der er en stor sorg forbundet med at skulle give afkald på halvdelen eller mere af ens tid og liv sammen med ens barn. Det er et kæmpe tab, som medfører stor sorg for de fleste forældre.\nDerfor er samværet efter skilsmissen også et af de sværeste livsvilkår, man skal lære at leve med og navigere efter. Det er oftest det livsvilkår, som skaber flest frustrationer, søvnløse nætter og konflikter mellem forældrene.\nFordi samværet er så vigtigt, kan det også sætte mange følelser i kog\nMen det er nødvendigt at tale om det. Derfor skal vi tale om følelsen af sorg over det tab, som følger med skilsmissen, angsten for at miste kontakten til barnet, frygten for, at ens ellers gode relation til barnet bliver overfladisk – at man bliver en weekend-forælder – og tvivlen om, hvorvidt barnet vil mistrives i den kommende ordning.\nDe stærke følelser og de mange forestillinger, der er i spil, kan derfor spænde ben for, at forældrene udelukkende ser, hvad der er bedst for børnene. Det kan betyde, at de kommer til at tage udgangspunkt i deres egne behov. Det er helt naturligt, men det kan få store betydninger for barnets trivsel.\nSamvær er et sprængfarligt emne, men ikke desto mindre vigtigt, for det handler om det dyrebareste, vi har; vores børn.\nI den offentlige debat og fagligt er der mange modsatrettede holdninger til samvær, og hvad der bedst for børnene. Debatten om samvær påvirkes også af ligestillingsdebatten om mor og fars lige rettigheder efter en skilsmisse. Så der er ikke noget at sige til, at du som forælder kan blive i tvivl. Noget af det, vi fagfolk dog kan blive enige om, er, at forældrenes måde at samarbejde på om børnene har afgørende betydning for børnenes trivsel. Uanset, hvilken ordning de har.\nDette blogindlæg kan derfor også dele vandene, fordi jeg nu vil berøre et område, der er delte meninger om og megen konfliktstof i. Det, jeg gerne vil med dette blogindlæg, er at få dig til at reflektere over, hvordan du kan træffe de rigtige beslutninger for dit barns samvær og hvordan du kan adskille dine egne behov og følelser fra dit barns behov for at have kontakt til begge sine forældre.\nSom altid er det vigtigt, at du starter med selv at tage iltmasken på, så du kan passe på dit barn\nDet er vigtigt for mig at sige til dig, at du igen er nødt til at tage hånd om din egen proces, før du kan hjælpe dit barn. Der ligger altså et personligt stykke arbejde foran dig, hvor du skal forholde dig til dine egne reaktioner, hvilke følelser du har i klemme i forhold til delingen af tiden imellem jer, og hvad der er dit behov. Udelukkende, fordi det vil give dig den bedste mulighed for at kunne se, hvad der giver den bedste hverdag for dit barn. Når du er glad, er dit barn glad. Det samme gælder din ekspartner.\nDet er også vigtigt, at du drager omsorg for dig selv. Det er vigtigt, at du finder gode måder at tackle dit savn, så dit barn ikke får dårlig samvittighed over, at han eller hun skal hjem til din ekspartner. Opgaven er ikke let – dels fordi den er forbundet med stor sorg, og dels fordi det kan være vanskeligt som forælder at vide, hvad der er bedst for ens barn. Men vigtigt er det at erkende, at savn også vil være et nyt grundvilkår, som du, dit barn og din ekspartner skal finde måder at tackle. Der findes ingen samværsordning, hvor savn ikke vil være et grundvilkår. Det kan være hårdt at være vidne til og erkende, men det er realiteten.\nHvad er bedst for børn ved skilsmisse?\nOfte står forældrene uden erfaring, hvilket gør situationen meget sårbar. Det er helt naturligt. En ting er dog sikker: Langt de fleste forældre ønsker at skabe en hverdag, som deres børn trygt kan vokse op i.\nDet er også vigtigt for mig at sige til dig, at der er ikke en facitliste, du kan slå op i, når du skal finde den bedste samværsordning for dit barn. Der er mere tale om at skabe en form for balancegang. Der vil altid skulle ske en afvejning af det enkelte barns behov.\nBehovet for en fortsat god relation til begge forældre, behovet for en hverdag, der ikke er præget af stress, samt en hverdag, der er forudsigelig og sammenhængende for barnet vil efter min mening være gode parametre. Men I skal finde ud af, hvad der er vigtigt for jeres barn. I kender ham eller hende bedst. Men derfor kan det stadig være rart med en professionel, der ikke har følelser i klemme. Det kan for eksempel være sådan en som mig, når I skal have udarbejdet en samværsaftale. Det kan du læse mere om her.\nAt tale om samværet er en af de vigtigste brikker, der skal falde på plads, når du skal skilles.\nMange forældre ser i dag sig selv som ligeværdige forældre, da begge forældre har taget aktiv del i både opdragelse og omsorg for barnet. De føler sig begge stærkt knyttede til barnet og ønsker fortsat en tæt tilknytning efter skilsmissen.\nMange forældre bliver ramt følelsesmæssigt, når de skal tage stilling til, hvem af dem der skal være bopælsforælder, og hvem der skal være samværsforælder. Det forstår jeg godt. For der følger forskellige rettigheder med titlerne. Ofte føler forælderen, der er samværsforælder sig mindreværdig og som mindre forælder.\nUanset om du er bopælsforælder eller samværsforælder, så skal du kende dine rettigheder. Og forstå dit barns behov. Det vil jeg godt tale lidt mere om nu.\nSamværet skal planlægges ud fra barnets behov – ikke forældrenes\nNogle forældre ender desværre med at se samværet ud fra deres egne behov. Udtalelser som “Jeg har ret til …” eller “Tiden skal deles ligeligt imellem os, for det er mest retfærdigt” er ikke ualmindelige i min praksis. Når vi får undersøgt, hvad der ligger bag sådanne udtalelser, er det ofte angsten for at miste kontakten til barnet og sorgen over de konsekvenser, der følger med en skilsmisse.\nI virkeligheden er det i mine øjne en forkert vinkel at anlægge. For det handler overordnet set mest om, hvad dit barn har brug for og ret til. Et barn har ret til have kontakt med begge sine forældre. Det gælder både for de børn, der har boet sammen med begge forældre og dem, hvis forældre aldrig har boet sammen.\nEn samværsaftale sikrer dit barn en tryg hverdag\nForældrene kan selv vælge, i hvilket omfang de fordeler tiden med barnet imellem sig og indgå en aftale om det. Man behøver altså ikke at søge hjælp i Familieretshuset.\nJeg anbefaler, at I altid udarbejder en skriftlig samværsaftale – som minimum den, Familierethuset har liggende på deres hjemmeside.\nEn samværsaftale skal udarbejdes, så barnets hverdag hænger sammen. Den skal tage hensyn til det enkelte barns alder, modenhed, udvikling og eventuelle behov. Derfor er en skræddersyet samværsaftale i mine øjne også en unik mulighed for at imødekomme de behov, som lige netop dit barn har.\nHvor meget samvær et barn skal have med sine forældre afhænger af, hvor godt de kender hinanden. Om barnet er trygt ved forælderen, og om forælderen kan drage den basale omsorg for barnet og læse barnets signaler.\nHar man boet sammen med barnet, vil begge forældre som oftest have en god og tæt relation til barnet, og derfor er det også vigtigt, at man har samværsaftalen på plads, så man sikrer, at den tætte kontakt bliver bevaret, efter at man flytter hver til sit.\nHar man ikke boet sammen med sit barn, er det vigtigt, at samværet langsomt bygges op og optrappes i takt med, at barnet bliver mere og mere tryg ved samværet og adskillelsen fra den anden forælder.\nOfte ser forældre forskelligt på, hvad de mener deres børn kan klare.\nBørn har brug for kontakt til begge sine forældre, men det betyder ikke, at barnet nødvendigvis skal være lige meget hos hver forælder. Det afhænger af det enkelte barn og dets behov. Ingen børn er ens, og hvad der dur for et barn, dur ikke nødvendigvis for et andet barn. Nogle børn trives i en deleordning, andre trives bedre med en fast base. Børn og familiesituationer er forskellige, og det skal en samværsaftale tage højde for. Jeg er derfor af den overbevisning, at en samværsaftale skal skræddersyes ud fra det enkelte barns behov og familiesituation. Læs mere om mine skræddersyede samværsaftaler her.\nDit barn skal vænne sig til et liv med to hjem. Det kræver ro og tryghed uanset barnets alder\nEn skilsmisse er en stor omvæltning; både for dig som forælder, men især for dit barn og dets hverdag. Nu skal barnet vokse op i to hjem og pendle imellem jeres adresser.\nVed en skilsmisse river man barnet op af tryghedens muld. Barnet har gennem sin opvækst boet et sted sammen med resten af sin familie. Når skilsmissen er en realitet, og den nye hverdag skal praktiseres, vil barnet skulle danne nye rødder det nye sted. Jo oftere du flytter rundt på barnet, desto sværere har barnet ved at slå rødder og finde hvile. Rodnettet vil derfor blive skrøbeligt, og det samme gælder barnet.\nDet er især i årene mellem 0 og 6 år, at barnet har brug for en base, så det får mulighed for at udvikle et kraftigt rodnet, som gør barnet robust. I alderen fra 6 år og frem til puberteten vil barnet kunne tåle flere skift. Når barnet kommer i puberteten skal det bruge alt sin energi på at finde sin egen identitet, danne sine egne meninger og være tæt på sine venner, skole samt fritidsinteresser. Teenagere har brug for at have deres egne huler, hvor de altid har alle deres ting. Hvor de kan søge tilflugt, når livet går dem imod. Det er derfor ikke ualmindeligt, at teenagere ønsker en mere fleksibel ordning, hvor de selv tilrettelægger deres hverdag og weekender.\nI min optik handler det om, at vi som forældre tager bedst hånd om vores børn og sikrer, at de kan vokse trygt op. Selvom det nu bliver i to hjem\nBarnet har ikke valgt at blive skilt. Det er forældrenes beslutning. I enhver familie, der går i opløsning, er følelsen af tab en af konsekvenserne for alle berørte parter. Også barnet. Dem, der skal bære den største sorg, bør være forældrene, for de er færdigudviklede. Det er dit barn ikke – det er midt i sin udvikling, og dit barn er i færd med at skabe et grundfundament, der skal kunne holde det færdigbyggede hus, når barnet selv kommer til voksenalderen.\nDet er vigtigt at finde en fælles løsning, selvom I oplever barnets behov forskelligt\nAt I når frem til en fælles beslutning om, hvordan samværet skal fordeles, har stor betydning for både din og dit barns trivsel. Det kan derfor godt betale sig at bruge den tid, der skal til for at finde fælles brugbare løsninger. Dit barn vil oftest være mere optaget af, om I kan blive enige om en aftale, end om I har lige meget tid sammen med ham eller hende. Intet barn bryder sig om, at forældrene kæmper om det, og det får barnet til at føle, at det er skyld i konflikten. Det er meget ansvar. Alt for meget til de små skuldre.\nDet kan være meget svært at vide, hvad der er bedst for dit barn, og det kan være endnu sværere, når I som forældre skal blive enige. Det er svært, fordi I pr. definition ser jeres barns behov forskelligt. I ser jeres barns behov ud fra jeres eget ståsted, egne værdier, holdninger og konkrete erfaringer.\nSpørger I jeres barn til råds, vil I helt sikkert opleve, at barnet vil sige et hos den ene forælder og noget helt andet hos den anden forælder. Alene af den årsag, at barnet ikke har lyst til at være beslutningstageren eller gøre den ene forælder ked af det.\nSom forælder skal du passe på, at du ikke kommer til at falde i den grøft, hvor du mener, at det, du ser, der er jeres barns behov, er den endegyldige sandhed. En vigtig, men svær øvelse er at lytte til hinandens synspunkter og forsøge at indgå nogle tålelige kompromiser, som barnet kan trives i.\nSådan kan du agere, når forældresamarbejdet er svært\nFor nogle forældre bliver denne opgave så svær, at de ender i en højkonflikt, der ender i Familieretshuset og Familieretten. Når det sker, overlader du det dyrebareste, du har, i andres varetægt og lader det være op til myndighederne, som kun kender dit barn og jeres familier sporadisk, hvordan tiden skal fordeles imellem jer. Når denne beslutning skal træffes af andre end jer selv, skaber det følelsen af, at der en vinder og en taber – oftest vil udfaldet føre flere konflikter med sig.\nJeg kan derfor kun anbefale, at I får professionel hjælp så hurtigt i forløbet som muligt, så det forbliver en forældrebeslutning. For I kender jeres barn bedst.\nDet er altid godt at være lydhør over for barnets egne ønsker og tage det, som han eller hun oplever, der fungerer, seriøst. Det giver især mening, hvis man ikke er i konflikt. Spørger man barnet, fordi man som forældre er dybt uenige, vil man sætte barnet i en voldsom kattepine. Man beder barnet vælge side mellem to forældre, det elsker lige højt. Det er ikke i orden. Det er vigtigt, at barnet høres, men det skal ikke være barnet, der tager beslutningen. Beslutningen skal i sidste ende ligge hos forældrene eller myndighederne. Alt andet er i mine øjne uretfærdigt over for barnet.\nI de tilfælde, hvor man pålægger barnet ansvaret, vil barnet oftest tage hensyn til forældrenes behov frem for sine egne. Barnet kan for eksempel synes, at det er synd for den ene forælder. Det kan også være, at barnet er bange for at gøre den ene forælder ked af det eller vred.\nFor de større børn, som oplever, at forældrene ikke lytter til deres ønsker, ikke ser, at barnet mistrives eller som føler sig pressede til en bestemt ordning, kan det skabe store brud på tilliden og relationen til den forælder, der ikke lytter.\nDet er derfor en meget svær balancegang, I er ude i som forældre. Det anerkender jeg virkelig. Og det er også årsagen til, at jeg så inderligt ønsker at hjælpe jer. På den ene side skal I være lydhøre over for jeres barns ønsker, samtidig med at I som voksne tager et fælles ansvar for beslutningen.\nEn anden vigtig ting for barnet er, at forældrene kan håndtere barnets svar, selvom det ikke var det, de håbede på. Dette kan godt være svært, og derfor er det også naturligt, at man kan have brug for professionel hjælp.\nVi skal som sagt lytte til, hvad vores børn siger, men vi skal i endnu højere grad se på deres trivsel og adfærd. Den afslører nemlig rigtig meget om, hvad vores børn har behov for. Måske endda ting, de ikke selv er klar over.\nOfte er det først, når børnene lever i ordningen, at vi finder ud af, om den fungerer for dem og for familien\nDet er rigtig vigtigt, at man løbende kigger på, om ordningen passer til barnet. For i takt med, at barnet bliver ældre, ændrer barnets behov sig.\nEn samværsordning dækker over en periode på 14 dage, hvor der er forskellige talkombinationer at vælge imellem. De mest almindelige er 12/2, 11/3, 10/4, 9/5, 8/6 eller 7/7-ordninger. Det er sjældent, at børnene lever i en 14/14 ordning eller selv helt bestemmer, hvor de vil være. Tallene fortæller, hvordan I som forældre deler tiden med jeres barn imellem jer. Den af forældrene, som barnet er mest ved, vil få titlen bopælsforælder. Det skyldes, at bopælen skal være der, hvor barnet opholder sig mest, og juridisk er det hægtet op på cpr-lovgivningen.\nEn samværsordning skal passe til det enkelte barns behov og dets hverdag.\nDu skal altså tænke over:\nhvad har mit barn brug for? Her skal du have barnets alder og udvikling in mente.\nhvor robust er mit barn?\ner vores barn tættere knyttet til den ene af os?\ndit barns tilknytning til nærmiljøet, kammerater, venner og fritidsinteresser.\nDe forskellige samværsformer\nDenne ordning er den mest brugte af de forskellige samværsordninger. Samværet begynder fredag eftermiddag og slutter søndag eftermiddag eller mandag morgen.\nMan skal være opmærksom på, at ved aflysning af samvær kan det for barnet føles som meget lang tid, hvis der ikke lægges erstatningssamvær ind umiddelbart efter. Det er vigtigt at sikre, at der er stabilitet i samværet. Samværet er der jo af en grund. Fordi barnet har brug for at se begge sine forældre.\nEn fordel ved denne ordning er, at skiftene kan foregå i institution og skolen. Det er især relevant, hvis samarbejdet mellem jer forældre er dårligt. Barnet slipper for at være i anspændte stemninger, som ellers kan være anledning til mange søvnløse nætter.\nHver anden weekend plus hverdage i den modsatte uge\nDenne ordning giver barnet mulighed for hyppig kontakt med den anden forælder. Omvendt giver ordningen også flere skift. Hvorvidt det er en god ordning for dit barn afhænger af, hvordan dit barnet klarer skiftene.\nI denne form for ordning samler man samværet, så det for eksempel starter om onsdagen og slutter om mandagen. Fordelen ved denne ordning er, at der ikke er så mange skift for barnet. Den forudsætter selvfølgelig, at barnet ikke får unødig lang transport til skole eller daginstitution. Det kræver også mere af jeres samarbejde, da I skal koordinere mere i forhold til lektielæsning, barnets fritidsinteresser og så videre. Det gør, at du som forælder også får din naturlige gang i institution og skole og tager aktiv del i barnets hverdag. Det vil dit barn elske. Det hører jeg igen og igen i mine samtaler med børnene.\nDisse giver selvsagt barnet mulighed for at være lige meget hos begge sine forældre. Denne ordning mindsker barnets loyalitetskonflikt. Nogle børn trives fint i den, mens andre børn ikke gør det. For de børn der ikke trives, er det oftest, fordi de oplever de to hjem og dets regler som værende meget forskellige.\nEn deleordning forudsætter, at I som forældre kan samarbejde godt. At I er nogenlunde ens i jeres måde at opdrage og vise omsorg på. Et andet vigtigt parameter er, at I begge bor i skolens nærområde, så barnet har mulighed for at være sammen med vennerne i begge uger. Du kan læse mere om deleordningerne i mit blogindlæg om deleordninger her.\nOverleveringen mellem de to hjem\nSom udgangspunkt aftaler I selv indbyrdes, hvordan overleveringen skal ske og hvornår. Jeg anbefaler altid, at man bliver enige og får ført aftalerne ind i samværsaftalen. På den måde opstår der ikke tvivlsspørgsmål eller tolkningsspørgsmål. De faste tidspunkter er også gode at have, når samværet falder på en helligdag eller en dag, hvor skolen eller institutionen er lukket. De skriftlige aftaler minimerer nemlig kommende konflikter.\nMange overleveringer finder sted i institutionen eller i skolen. At overleveringen sker i skolen gør, at afskeden ikke bliver så følelsesladet for barnet. Denne løsning er også god for de forælder, der har et anstrengt forhold til hinanden.\nSamvær i ferier og helligdage\nLigesom ved det løbende samvær er det barnets alder, modenhed holdning til ferien og tilknytningen, der skal være udslagsgivende for, hvor meget ferie barnet kan have med jer hver især.\nDet er en rigtig god idé at fordele ferier og helligdage mellem jer, når I indgår den skriftlige samværsaftale. Er fordelingen af ferierne ikke skrevet ind i dokumentet, er det som udgangspunkt bopælsforælderen, der kan udstikke ferieplanen.\nFerielængden afhænger meget af barnets alder. De helt små børn 0 -3 år skal ikke have flere overnatninger, end deres almindelige hverdagsrutine foreskriver. Jeg er fortaler for, at man har dagssamvær med barnet. Det betyder, at barnet er sammen med sin forælder i stedet for at være i institution og kommer hjem til barnets base sidst på eftermiddagen.\nNår man begynder at have flere overnatninger, kan man gå op til at have feriesamvær bestående af enkeltstående uger, der er fordelt henover sommeren. De fleste skolebørn kan godt være væk 2 sammenhængende uger, men det afhænger af det enkelte barn, hvor længe adskillelsen kan vare.\nHellere have en kort, men god ferie, end en lang og sorgfuld ferie. En ferie, der har været for lang, og hvor savnet har været for stort, kan medføre, at barnet fremover vil udtrykke modstand over for ferie. Alene fordi erfaringerne fra tidligere ferier har været negative og præget af et for stort savn.\nI forhold til samvær på helligdagene kan det være berigende for jeres barn, at det oplever de to familiers traditioner. I helligdagene er vi mere opmærksomme på at samle familien. Det gælder de fleste. Hav derfor forståelse for, at I begge har lyst til at fejre julen, nytåret eller nogle af de andre helligdage med jeres barn. Og hav respekt for den andens traditioner.\nDit barns alder betyder noget for typen af samvær\nDerfor vil jeg i de følgende afsnit tage dig igennem de forskellige aldre, og hvad det helt konkret betyder for, hvordan du skal agere i forhold til samvær med dit barn efter skilsmissen.\nAt blive skilt, mens barnet er helt lille skaber nogle flere udfordringer for forældrene. I denne aldersgruppe har børnene brug for en fast base og en fast primær person. De helt små børn har brug for tryghed, forudsigelighed og sammenhæng i hverdagen, hvilket bedst sikres i ét hjem. Det er kompliceret efter en skilsmisse, hvor to hjem bliver en realitet.\nI denne periode af barnets liv er barnet i gang med at danne sin personlighed og opbygge tillid til verden. Barnets evne til at knytte sig til andre mennesker dannes frem til, at barnet er omkring 2 år, og det er vigtigt, at denne proces ikke forstyrres. Når barnet har lært at knytte sig til en person, vil barnet også kunne knytte sig til andre personer.\nBarnet kan undervejs sagtens være alene sammen med andre personer i kortere tid ad gangen. Børnene i denne aldersgruppe har derfor brug for kortvarigt samvær, men oftere i forhold til ældre børn. I starten bør samværet foregå i barnets hjem, og når barnet er klar til det, kan man tage det med ud i verden nogle timer ad gangen for derefter at vende hjem til ”basen” igen. Det er også vigtigt, at samværet foregår på en måde, hvor barnets øvrige rytme ikke forstyrres.\nAt have barnet på overnatning i denne aldersgruppe er mere forældrenes behov, end det er barnets behov. Jeg mener, at overnatningerne giver bedst mening, når barnet kan begynde at sætte ord, hvordan de har det. I Familieretshuset siger man, at antallet af overnatninger skal svare til barnets alder. Så er barnet 1 år, vil det kunne klare 1 overnatning. Det er selvfølgelig blot en rettesnor. Alle børn er forskellige.\nUnder samvær er det vigtigt, at den voksne kan læse barnets signaler og behov – og at de bliver indfriede med det samme. Bliver barnet ikke mødt i sine behov, kan det have væsentlige konsekvenser for barnets udvikling.\nNår det så er sagt, er det også vigtigt, at den primære forælder giver den anden forælder plads til at knytte bånd til barnet. Barnets evne til at knytte sig til andre mennesker udvikles løbende, og det er godt for barnet at have flere primære personer i sit liv, samtidig med at det har brug for forudsigelighed, tryghed og sammenhæng i hverdagen, hvilket bedst gives ved en sikker base ét sted. Så selv om det er svært, og du er nervøs for, om din ekspartner kan passe godt nok på jeres barn, er det vigtigt at give slip og give plads. Både for din egen og for dit barns skyld.\nI denne aldersgruppe er det tvingende nødvendigt, at I kan samarbejde og udveksle alle relevante oplysninger om barnet. Hvad og hvornår skal barnet spise. Hvor meget barnet har spist. Hvornår barnet skal sove. Hvor meget det har sovet. Og så videre. Informationerne vil lette jer forældre, men de vil også være med til, at barnet lettere vil kunne være hos begge forældre.\nI denne aldersgruppe ændrer samværsordningen sig oftere alene af den grund, at barnet kan klare mere og mere, efterhånden som det bliver ældre. Så det der startede med hyppige samværsbesøg af timers varighed øges til dagssamvær for at ende med samvær med overnatning. Det er en naturlig udvikling. Og alt, det kræver er tålmodighed fra forældrenes side, og at I læser de signaler, som jeres barn sender jer.\nI denne aldersgruppe har barnet fået et sprog, og det er blevet bedre til at sætte ord på sine behov og til at fortælle sine omgivelser, om det for eksempel er sulten eller tørstig. Barnet har dog stadig svært ved at forstå begreber som tid, følelser og andres reaktioner. Det kan heller ikke konsekvensberegne.\nAt starte i børnehave og gå i børnehave er krævende for barnet. Barnet bliver dels udsat for meget larm, mange forskellige aktiviteter og mange mennesker det skal forholde sig til, samtidig med at det skal lære sociale spilleregler, motoriske udfordringer med videre.\nDit barn kan derfor være temmeligt udmattet efter en lang dag. Børn i denne alder har brug for, at hverdagen er forudsigelig. Forudsigelighed skaber tryghed for barnet. Når barnet er tryg, har han eller hun overskud til at udvikle sig.\nBørnehavebarnet kan sagtens have weekendsamvær i den ene uge og hverdagssamvær i den modsatte uge. En måde at sikre en god hverdag for barnet vil være, at I som forældre udarbejder nogle klare aftaler og rammer for barnet, så hverdagen er så ens som muligt begge steder.\nBørn i denne alder er stadig tæt knyttede til og afhængige af begge sine forældre. De har selv et stort behov for at være sammen med begge forældre. Deres loyalitet over for forældrene er meget høj. I denne aldersgruppe er børnene meget optagede af retfærdighed. De er ligeledes optagede af, at forældrene har det godt, og ofte giver børn på denne alder afkald på deres egne ønsker for at indfri forældrenes ønsker eller forventninger.\nBørnene selv kan give udtryk for, at de forstår det, man siger, men det er ikke altid tilfældet. Barnet kan stadig ikke gennemskue konsekvenserne af deres handlinger.\nJo ældre barnet bliver, jo mere vil det vende blikket ud mod omverden. Venner og fritidsinteresser får større betydning. Og det sociale samspil, der er med vennerne, har stor betydning for barnets udvikling af sociale kompetencer og modenhed.\nJo ældre barnet bliver, jo mere medbestemmelse ønsker de sig, men de er også fanget af dilemmaet om, at de ikke vil gøre forældrene kede af det.\nI denne aldersgruppe stiger behovet for færre skift i takt med, at de gerne vil være sammen med deres venner eller have tid til fritidsaktiviteter. Det kan derfor være en god idé at samle samværet, så det bliver mere sammenhængende. I denne aldersgruppe er der mange, som har en 10/4 eller 9/5-ordning. Det kan også være, at hverdagssamværet stopper, og barnet kommer hver anden weekend. Det kommer igen an på det enkelte barns ønsker og behov.\nEt udvidet samvær, som også falder på hverdagene, giver samværsforælderen og barnet mulighed for at knytte tættere bånd. Det giver også forælderen større mulighed for at følge med i barnets liv, hvilket skaber gode muligheder for forælderen og barnets relation.\nI alderen 11 til 15 år: Puberteten\nBørn i denne alder har brug for større fleksibilitet og indflydelse på deres hverdag og liv. De vil gerne have en base, hvor de har alle deres ting. De magter ikke længere at bo i en taske, og de vælger oftest det hjem, som er tættest på skole, kammerater og fritidsaktiviteter.\nNogle af de unge føler sig splittede i forhold til forældrenes forventninger om, at de stadig skal komme, som de plejer. En anden side af dem skriger på løsrivelse fra forældrene, mere tid med vennerne, samtidig med at kravene i skolen øges.\nDet er vigtigt, at børnene har medbestemmelse i forhold til deres hverdag. Hvis man presser barnet ind i en fast ordning, risikerer man, at barnet helt trækker sig fra samværet.\nDet er også vigtigt, at man som forældre er villige til at afprøve forskellige ordninger og evaluere på dem. Husk, det er barnets hverdag, der først og fremmest skal fungere.\nBeder man Familieretshuset om hjælp til samværsordninger, vil man i overvejende grad lytte til barnets ønsker, og når vi taler om de større teenagebørn, vil de slet ikke gå ind at fastsætte noget samvær.\nNår du taler med dit barn om, hvilken ordning der vil passe bedst for barnet, er det vigtigt, at du sætter god tid af til samtalen. Det er også vigtigt at gentage samtalen efter nogle dage, så I kan være mere sikre på, at det er en ordning, den unge kan se sig selv i, eller om der er tale om, at dit barn ønsker at indfri dine/jeres ønsker eller forventninger.\nBarnets reaktioner efter samvær\nMange børn, ja, faktisk de fleste børn oplever skiftedagen mellem de to hjem som svær.\nDet, du skal være opmærksom på, er dit barns reaktioner. Reaktionerne er mange og komplekse. Derfor har jeg helliget et helt blogindlæg til barnets reaktioner efter samvær. Du kan læse det her.\nNår man ønsker at ændre barnets samvær, er det vigtigt at forholde sig til, hvorfor man ønsker at ændre på samværet. Er det ens eget behov, eller er det barnets behov? En ændring af samvær bør som udgangspunkt alene ændres, hvis det er til gavn for barnet. Hvis barnet opnår større trivsel.\nMan kan godt selv ændre på en samværsaftale, men det er meget vigtigt, at man enten udarbejder et helt nyt dokument med de nye rettelser, eller at man udarbejder et skriftligt bilag til den eksisterende aftale. Hvis du ikke gør det, kan du stå uden nogen aftale, og så skal du starte forfra med en samværssag i Familieretshuset og eventuelt også en sag om kontaktbevarende samvær. Alt imens din ekspartner kan nægte at udlevere til samvær. Disse sager tager tid, og tid er en afgørende faktor i forhold til, hvor meget samvær du får med dit barn.\nI en af mine nye sager havde min mandlige klient en 7/7-ordning, som de havde praktiseret i 2 år uden problemer. Min klient skulle flytte tilbage til børnenes nærmiljø. Modparten foreslog, at 7/7-ordningen blev erstattet af en 10/4-ordning i de 2 måneder, som det varede, før min klient kunne flytte ind i sin nye lejlighed. Det skete ud fra, at modparten mente, at det var bedst for børnene. Aftalen indgik de mundtlig. Efter de 2 måneder ville modparten ikke gå tilbage til 7/7-ordningen. Sagen har udviklet sig til en højkonfliktsag, der i skrivende stund har varet 9 måneder, og den er langt fra en afgørelse. Min klient har i øjeblikket kun kontakt med sit ene barn fra fredag eftermiddag til søndag eftermiddag. Den anden har modparten fået vendt mod min klient, der før alt dette var en forælder, som var primær person for børnene helt frem til, at datteren var 6 år.\nAnlægger man en sag i Familieretshuset om ændring af samvær, er det den, der ønsker at ændre på samværet, der har bevisbyrden i forhold til, at det skal være til barnets bedste.\nNår det er sagt, er det også vigtigt for mig at sige, at den aftale, I udarbejder sammen om barnet, ikke er et statisk dokument. Det er et dokument, der skal ændre sig i takt med, at barnet bliver ældre, og barnets behov ændrer sig. Det er simpelthen nødvendigt for, at barnet vil trives.\nSom forælder er det vigtigt, at du har det for øje, og at du ikke ser et ønske om ændring som et fravalg af dig. Det er helt naturligt, at aftalen skal justeres, som årene går.\nNår der skal ændres i en nuværende aftale, er det vigtigt at kigge på den nuværende aftale. Hvad fungerer for barnet, og hvilken forskel vil ændringen gøre for barnet. Hvilke ulemper vil der være forbundet med en ny ordning – alt sammen set ud fra dit barns synspunkt.\nDer kan også være ydre forhold, der gør, at en ændring af samvær kan komme på tale. Det kan enten være din arbejdssituation eller din boligsituation. Har du et arbejde, hvor du skal arbejde på skæve tidspunkter, er det vigtigt for barnet, at I som forældre er fleksible, så det fortsat kan se begge sine forældre.\nDet kan også være, at du er nødt til at flytte længere væk. Her er det vigtig at se på, hvordan den længere transporttid vil påvirke barnets hverdag. Nogle børn kan godt klare den længere transporttid, andre kan ikke. At flytte langt væk fra barnets nærmiljø kan have stor betydning for dit barns sociale liv.\nDette skal sikre, at et barn ikke mister kontakten til den ene af sine forældre. Lige efter et brud eller i sager, hvor der ikke foreligger en skriftlig samværsaftale, og hvor du ikke ser dit barn, kan det være nødvendigt at bede Familierethuset om hjælp til at få fastsat midlertidigt kontaktbevarende samvær.\nFamilieretshuset har en svarfrist på 3 uger, fra ansøgningen er modtaget.\nFor at få midlertidig kontaktbevarende samvær skal følgende være opfyldt:\nI er lige blevet skilt, der har været samvær indtil for nyligt, men I har ikke haft en skriftlig samværsaftale, der kunne tvangsfuldbyrdes.\nDer er ikke tvivl om, at et løbende samvær med samværsforælderen er bedst for barnet.\nFastsætter familierethuset kontaktbevarende samvær, bliver det fastsat i forhold til et standardiseret minimums samvær, som tager udgangspunkt i barnets alder. Dette er som følger:\nBarnet er under 1 år: Samvær 1-2 timer hver uge enten lørdag eller søndag samt 1-2 timer en hverdag hver uge efter Familieretshusets nærmere bestemmelse.\nBarnet er fra 1-3 år: Samvær hver anden lørdag eller søndag kl. 10-17 samt en hverdag i den modsatte uge kl. 16-18.\nBarnet er fra 4-6 år: Samvær hver anden uge fra lørdag kl. 10 til søndag kl. 17\nDet kontaktbevarende samvær er gældende, indtil I selv beslutter noget andet, eller indtil Familieretshuset eller Familieretten fastsætter noget andet.\nBliver dit samvær aflyst af bopælsforælderen, så har du automatisk ret til samme samvær den efterfølgende uge. Dette gælder også, hvis barnet er syg. Du skal huske at gøre din ekspartner opmærksom på dette samme dag, som aflysningen finder sted, ellers bortfalder din ret til erstatningssamvær.\nFor at få erstatningssamvær skal samværet være aflyst af bopælsforælderen. Du kan altså ikke selv aflyse og samtidig bede om at få nyt samvær. Der skal være tale om almindeligt samvær. Sidst, men ikke mindst, gælder det kun det løbende samvær.\nBliver dit løbende samvær aflyst på grund af ferie, som ligger i skolernes ferie, så har du ikke ret til erstatningssamvær. Bliver det ikke overholdt, kan du anmode om at få Familieretten til at fastsætte erstatningssamvær. Bliver dit feriesamvær eller helligdagssamvær ikke overholdt, skal du rette henvendelse til Familieretten for at få hjælp til udleveringen.\nHvis Familieretten beslutter, at barnet skal udleveres, og forælderen fortsat nægter, så kan Familieretten både pålægge tvangsbøder, tilbageholde en forælder, til barnet er udleveret samt fjerne barnet med politiets hjælp. I første omgang vælger de at indkalde begge forældre i forsøg på at få udleveringen til at se i mindelighed.\nSamværschikane påvirker dit barn mere, end du tror\nSamværschikane hænger ofte sammen med dårligt forældresamarbejde og mange konflikter parterne imellem. Når der er mange konflikter mellem forældrene, kan barnet med rette føle, at det er en genstand, som forældrene slås om. Det skaber utryghed for barnet. Det kan også få barnet til at føle sig overset. Barnet kan føle, at det skal vælge side for at kunne være i midten af konflikten.\nNogle forældre føler med rette, at den anden forælder ønsker at hindre samvær med udtalelser, som at barnet ikke vil på samvær. Nogle forældre oplever, at samværet bliver obstrueret. Barnet kontaktes jævnligt, mens det er på samvær. Der bliver talt dårligt om den anden forælder i barnets påhør, barnet har ikke det rigtige tøj med, som passer til årstiden, der er meget lidt fleksibilitet parterne imellem og så videre.\nDe negative vibes reagerer barnet negativt på, og det går i den grad ud over barnets trivsel. Jeres måde at samarbejde på – eller mangel på samme – har stor indflydelse på fordelingen af samværet med barnet. Er der et højt konfliktniveau, kan man ud fra barnets bedste reducere i samværet eller skære det helt væk.\nI skal ikke være i tvivl om, at jeres barn påvirkes negativt, hvis I som forældre ligger i endeløse konflikter. Konflikter, som barnet oplever, handler om ham eller hende. Ofte reagerer barnet med, at det lukker af for al information mellem hjemmene. De fanger instinktivt, at når de taler godt om den ene forælder eller om oplevelser, de har haft med den ene forælder, påvirker det den anden forælder negativt og skaber mishag, kritik og dårlig stemning. I sådanne situationer kommer barnet på overarbejde for at gøre forælderen glad.\nDerfor påvirker samværschikane ikke kun jer forældre, men især barnet. Barnet havner ofte i loyalitetskonflikt. Barnet bliver ofte brugt som budbringer mellem forældrene, hvilket sætter barnet i en vanskelig situation, da barnet kan opleve, at de bliver udsat for kritik, når de er formidler af budskaber.\nBarnet kan også føle sig fanget af tvivl. Hvem skal barnet stole på, når forældrene kommer med modsatrettede oplysninger eller meninger? Hvem taler sandt? Det skaber forvirring og utryghed hos barnet. Forældrene glemmer ofte, at barnet elsker begge sine forældre, og at det ønsker at have en kærlig kontakt til begge sine forældre.\nSådan skal du forholde dig, hvis samværet misligholdes\nNår der er indgået en skriftlig samværsaftale, hvad enten I selv har lavet den, eller I har fået hjælp til den, så er det vigtigt, at I respekterer den og overholder den. Ikke for jeres skyld, men for barnets skyld.\nHvis du ikke kan få dit barn udleveret af den anden forælder, kan du bede om hjælp i Familieretten. Når du beder om hjælp, er det vigtigt, at I har en skriftlig aftale, hvor der står, at ”den kan tjene som grundlag for fuldbyrdelse”. Du kan læse mere om, hvordan det foregår i Familieretten her.\nHar I kun en mundtlig aftale, bliver det straks sværere, for så kan du ikke få hjælp til at få barnet udleveret gennem Familieretten. Du skal derfor i stedet bede Familieretshuset om hjælp til at få fastsat samvær. Inden sådan et møde finder sted – det kan godt tage måneder – er det vigtigt, at du samtidig ansøger om kontaktbevarende samvær.\nOverholder samværsforælderen ikke aftalen. For eksempel ved ikke at hente og bringe til aftalte tid, aflyse samvær, afkorte samvær eller lignende, kan du ikke gøre så meget ved det. Myndighederne kan ikke tvinge en forælder til at have samvær.\nEr det også svært for dig at sende dit barn afsted på skiftedagen? Hent min guide: Send dit barn afsted med ro i maven, og lær, hvad der er vigtigt for dit barn for at få et udramatisk og roligt skift mellem dig og din ekspartner. Ja tak, Send mig guiden med det samme.\nSom samværsforælder har du rettigheder. Dem kan du læse mere om her. Og som samværsforælder bestemmer du selv, hvad du bruger samværet med dit barn til. Bopælsforælderen kan ikke blande sig i, hvilke aktiviteter du laver sammen med barnet, eller hvem du besøger.\nDet er din opgave at sikre, at kontakten til din side af familien bevares. Deltag så meget som muligt i dit barns liv både i skolen og i fritiden. Tag med til opvisninger, eller skolearrangementer. Kan I som forældre ikke holde hinanden ud, er det vigtigt, at I fordeler arrangementerne imellem jer. Det er vigtigt, at barnet ser, at begge forældre interesserer sig for barnets liv. Det betyder meget for barnet.\nDu kender dit barn bedst. Men derfor er det alligevel okay at bede om hjælp nogle gange\nDet er et stort ansvar, du sidder med lige nu. For du ved, at samværet har betydning for både dit barns trivsel og udvikling. Det er en svær opgave – og en kompliceret balancegang. Især hvis du og din ekspartner ikke er enige.\nDerfor kan det tit føles befriende at bede om hjælp hos nogen, som står uden for konflikten, og som bedre kan bevare overblikket, når det hele spidser til. Hvis du har brug for hjælp til at udarbejde en skriftlig, skræddersyet samværsaftale eller bare skilsmisserådgivning generelt, vil jeg med glæde være der for dig i denne svære periode af dit liv. Vi kan altid starte med en uforpligtende samtale for at finde ud af, om vi er det rette match.\njuni 11, 2020 /0 Kommentarer/af Bettina Vestergaard\nSkilsmisse og sorg: Sådan rummer du både din egen og dit barns sorg over ... Narcissisme: Det handler om magt og kontrol – også før, under og efter...


Tagarbejde - Michael Mølgaard - Tømrer og snedker - Tagarbejder\nTaget udgør en vigtig del af hele dit hus, og derfor har det stor betydning, at man sørger for at vedligeholde og evt. udskifte taget i god tid, så man ikke risikerer, at der opstår revner eller andre utætheder, som kan medføre svamp, råd eller andre former for skader. M. Mølgaard kan stå for alle reparationer og udskiftning af tage, lige fra tegl- og betontagsten til stålplader.\nVi udfører gerne et uforpligtende tagtjek, hvis du er i tvivl, om dit tag behøver en tagrenovering. På den måde får du vished om, hvad dit tag eventuelt behøver lige nu, og hvad der kan forventes de næste år frem. Vi rådgiver gerne, og når du bestiller et tagtjek, får du en grundig vurdering af dit tags tilstand.\nHar du nogle spørgsmål omkring tagrenovering, så send os gerne en mail eller ring til os, så hjælper vi dig gerne. En tagrenovering er god en investering ifm. dit hus. En grundig tagrenovering kan forlænge levetiden på dit tag i helt op til 15-20 år.\nSkal du have lagt helt nyt tag, kan vi også hjælpe dig med en god pris og et professionelt stykke arbejde. Vi er et tømrer- og snedkerfirma med en stor erfaring indenfor tagdækning. Du er sikret en høj kvalitet og en god service, så dit nye tag vil kunne holde i mange år frem. Et nyt tag kan øge salgsværdien markant på dit hus og giver en stor beskyttelse mod råd og svamp.\nØnsker du helt at ændre din tagkonstruktion, f.eks. fra fladt tag, til tag med høj rejsning, eller få monteret ovenlysvinduer eller kviste, kan vi også være behjælpelige med dette.\nTagarbejde udføres med følgende materialer\nTilbud på tagarbejde\nKontakt os for en uforpligtende snak om tagrenovering eller nyt tag. Vi har også et godt og uforpligtende tilbud til dig.\nBilleder af tagarbejde udført af M. Mølgaard


Vi søger hjælp til træningsområderne ...\nVi har travlt i alle træningsområderne og vil gerne udvide med endnu flere tilbud og service overfor vores mange flittige medlemmer og har du de rette kompetencer, er der derfor rig mulighed for at blive en del af TEAM Letsmove. Alle vores stillinger er er præget af frihed under ansvar og med stor indflydelse på arbejdstider og indhold. Vi har en høj rengøringsstandard og overholder alle retningslinjer for et trygt og sikkert arbejdsmiljø.\nTil snarest mulige start søger vi blandt andet FItnessinstruktører, Rengøring, Reception og Medlemsservice og Holdinstruktører, særligt indenfor:\nYoga - i Letsmove har vi pt. 7 ugentlige timer med Yoga, lige fra den mere stille til den mere aktive, fordelt på 5 instruktører, og vi har brug for en udvidelse af teamet, til fremover at have 1 eller flere ugentlige timer og til at indgå i teamet, som hjælp ved fravær, mm.\nPilates (måtte) - i Letsmove er Pilates meget populært med flere ugetlige timer i de faste holdplan. Du er uddannet Pilatesinstruktør og kan tilbyde 1 eller flere ugentlige timer eller du er en dygtig og rutineret deltager, som vi gerne hjælper med udannelse og certificering.\nDerudover alle andre former for sjov og effektiv motion, både indenfor Dans, Udholdenhed, Puls, Styrke og Afspænding. Letsmove tilbyder mere end 45 ugentlige holdtimer, i alt fra blid Yoga til benhård Styrketræning, i et bredt program for begyndere og øvede, unge og ældre. Du bliver en del af et udviklende miljø og en lærende organisation, så lad os høre fra dig, hvad kan du byde ind med og om du har nogle ideer til nye holdtyper og indhold.\nDu er fleksibel og kan sørge for at holde træningsområder og omklædning rene og indbydende til det store hold af glade og aktive medlemmer hver dag. Du er muligvis alene eller I er et par der har opgaven sammen, eller du går i skole, passer dit studie, er pensionist, eller har andre jobs, hvor et par daglige timer i hverdagen og evetuelt en dag i weekenden kan passes ind. Du er selv med til at bestemme hvornår opgaverne kan og skal løses, som det passer bedst if. til dine øvrige gøremål og i det tidsrum opgaven bedst kan løses. Opgaven kan eventuelt deles imellem 2-3 venner eller veninder.\nReception og Medlemsservice\nDu er vant til at yde en høj service overfor kunder og medlemmer, i hverdagen i receptionen og i træningsområderne. Du er vant til brug af IT og muligvis uddannet Fitnessinstruktør, eller har anden relevant træningsbaggrund, eller er under uddannelse og har et par ugentlige timer, til at indgå i det faste vagtskema omkring receptionens åbningstimer.


» Hvordan kan du optimere din virksomhed Hvordan kan du optimere din virksomhed – FindArbejde.dk\nHvordan kan du optimere din virksomhed\nAt gøre sig selv nyttig og skabe værdig på arbejdspladsen er noget, som vi alle sammen prøver at efterleve. Vi mennesker vil af natur gerne være nyttige og vellidte der hvor, at vi er. Vi tager kurser for at blive dygtigere og klogere, men i lige så høj grad også for at være eftertragtet på arbejdsmarkedet generelt.\nNår du sidder med din egen virksomhed, så er der mere på spil, end hvis du blot er en almindelig ansat lønmodtager.\nSkab værdi på din arbejdsplads\nDet handler i bund og grund mest af alt om at skabe noget værdi i din virksomhed – på den ene eller den anden måde.\nVærdi kan måles på mange måder, og er ikke nødvendigvis altid hvor mange penge, at der ligger på kistebunden. Likviditet er klart vigtigt, hvis man pludselig skal igennem en økonomisk krise, som der ikke var til at forudse.\nHar du alt det, som du skal bruge for at få din virksomhed til at løbe rundt. Der findes et hav af Erp software og programmer, som kan give dig den hjælp, som du kunne have brug for til at drive din virksomhed.\nDerudover så kan efteruddannelser og kurser være alfa og omega for dig og dine ansatte i virksomheden. Det er topprofessionelt at have styr på sine ting, og det udsender dårlige vibes, hvis noget så simpelt som en e-mail til jeres kunder er grammatisk ukorrekt eller uden tilstrækkelig viden. Det er derfor vigtigt, at I i jeres virksomhed også er resultat og image bevidste. Gå ind til det med en tanke på projektet og med en god grad af motivation.\nGlade medarbejdere er gode medarbejdere\n.. dette gælder også chefer og ledere. Arbejdsmiljøet er altafgørende.\nDette gælder både i forhold til lyset, som skal sørge for, at du kan se hvad, at du laver, udluftningen som skal skabe en god atmosfære og hjælpe med at holde bakterierne og sygdommen væk fra kontoret og det sociale samvær ved frokostbordet. Derudover så er det en god idé at tilbyde dine ansætte stressrelateret kurser eller angstbehandling, som kan være med til at styrke deres performance. En investering i de ansatte er en investering i virksomheden.\nDisse ting kan være med til at skaffe dig færre sygedage på kontoret. Har dine medarbejdere det godt på kontoret, så er de også tilbøjelige til at give den en ekstra skalle og til at dukke op på jobbet, når de har lyst til at tage en halv sygedag.\nGlade medarbejdere er mere motiveret medarbejdere.\nAlt det kedelige, formelle og det vigtigste\nVed I hvad, at I er gode til i jeres virksomhed? Det er vigtigt at kunne erkende, at der er nogle ting, som man bare ikke er de bedste på markedet til.\nDer er intet galt i at outsource de ting, som man som virksomhed ikke har tid eller ressourcerne til at udføre. Det kan være ting som hvilken advokat, jurist, revisor eller bogholder, som du skal vælge.\nKvitteringer, momsregnskab, budgetter og SKAT. Det er kedeligt, det er besværligt og det kan være meget nemt at udskyde, hvis det ikke er din spidskompetence, og hvis du har lidt for mange bolde i luften på jobbet. Men det er desværre rigtig vigtigt, og noget af det eneste, som du ikke har mulighed for at vælge fra.\nForrige indlægForrige Optimer din chance for job\nNæste indlægNæste Gør dig selv attraktiv for arbejdsmarkedet


A Little Lovely Company Arkiv - By Moulin\nTasker & punge(5)\nA Little Lovely Company – Teether, Unicorn\nSød lille enhjørning lavet af 100% naturgummi fra Hevea gummitræet, indeholder ikke skadelige stoffer og har en subtil duft. En perfekt ting, hvis din lille er ved at få tænder. God baby-shower gave.\n• Dimensioner: 11.7 x 10.4 x 5.5 cm\n• Materiale: Naturgummi fra Hevea gummitræet\n• Indeholder ikke skadelige stoffer: PVC, BPA, phthalat og nitrosamin fri\nA Little Lovely Company – Teether, Deer\nSødt lille dådyr lavet af 100% naturgummi fra Hevea gummitræet, indeholder ikke skadelige stoffer og har en subtil duft. En perfekt ting, hvis din lille er ved at få tænder. God baby-shower gave.\n• Dimensioner: 9,5 x 10,4 x 5,6 cm\nA Little Lovely Company – Backpack Unicorn\nRygsækkens hovedrum er stort nok til skoleelever og en madpakke fra A Little Lovely Company. Og de praktiske sidelommer kan passe til en vandflaske. Takket være det ekstra spænde på forsiden forbliver de justerbare skulderstropper på plads. Dette er den ideelle rygsæk til de første skoleår eller til sleepovers. Rygsækken kommer med unicorn charm og navne label.\nStørrelse: 25 x 32 x 16 cm\nA Little Lovely Company – Backpack Panda\nRygsækkens hovedrum er stort nok til skoleelever og en madpakke fra A Little Lovely Company. Og de praktiske sidelommer kan passe til en vandflaske. Takket være det ekstra spænde på forsiden forbliver de justerbare skulderstropper på plads. Dette er den ideelle rygsæk til de første skoleår eller til sleepovers. Rygsækken kommer med panda charm og navne label.\nA Little Lovely Company – Væg-ur med enhjørning\nFlot væg-ur med enhjørning fra A Little Lovely Company. Uret har store letlæselige tal og er forsynet med et ikke-tikkende . Uret bruge 1stk AA batteri, som ikke medfølger\nMateriale: syntetisk materiale, urdækslet er i akryl\nStørrelse: 25 x 25 x 4.2 cm\nA Little Lovely Company – Drikkedunk Unicorn\nA Little Lovely Company – Drikkedunk Cloud\nBlå, isoleret drikkedunk med ‘skyt’ print. Drikkedunken, som er lavet af rustfrit stål, lukkes med et skruelåg og er perfekt til at tage med på tur, skole eller arbejde måske 😉 Denne flaske holder drikkevarer kolde i 12 timer og varme i 8 timer.\nA Little Lovely Company – Drikkedunk Ghost\nSort, isoleret drikkedunk med ‘ghost’ print. Drikkedunken, som er lavet af rustfrit stål, lukkes med et skruelåg og er perfekt til at tage med på tur, skole eller arbejde måske 😉 Denne flaske holder drikkevarer kolde i 12 timer og varme i 8 timer.\nMå kun håndvaskes – maskinopvask kan beskadige drikkedunken!!\nA Little Lovely Company – Drikkedunk Drink\nSort, isoleret drikkedunk med ‘dwink’ print. Drikkedunken, som er lavet af rustfrit stål, lukkes med et skruelåg og er perfekt til at tage med på tur, skole eller arbejde måske 😉 Denne flaske holder drikkevarer kolde i 12 timer og varme i 8 timer.\nA Little Lovely Company – Madkasse Unicorn\nMagisk lyserød/cremefarvet madkasse med unicorn print er en perfekte madkasse til skolemaden eller til frugt/snacks på turen. Madkassen har to rum, så maden kan være i det ene rum, og fx frugtstykker i det andet rum.\nMateriale: BPA fri PP plastik\nStørrelse: 15.5 x 8 x 11.5 cm\nA Little Lovely Company – Madkasse Ghost\nHerlig sort madkasse med spøgelsesprint er den perfekte madkasse til skolemaden eller til frugt/snacks på turen. Madkassen har to rum, så maden kan være i det ene rum, og fx frugtstykker i det andet rum.\nA Little Lovely Company – Madkasse Food\nDen sorte madkasse med food design er den perfekte madkasse til skolemaden eller til frugt/snacks på turen. Madkassen har to rum, så maden kan være i det ene rum, og fx frugtstykker i det andet rum.\nA Little Lovely Company – Snack box med enhjørning og regnbue, sæt med 4 stk\n4 stk. snack boxe i forskellige størrelser fra A Little Lovely Company. Brug boxene til frugt eller andet lækkert i fx skoletasken eller gymnastikposen. Boxene kan komme i microovn og opvaskemaskine, og de er fri for phthalater, bly og BPA.\nStørrelse: 13 x 6,5 x 13 cm, 11,5 x 5,5 x 11,5 cm, 10 x 5 x 10 cm, 8,5 x 4,5 x 4,5 cm\nA Little Lovely Company – Mini Dådyr Lampe, Light beige\nBedårende lille Dådyr lampe. Lampen er lavet af børnevenlig BPA- og blyfri PVC. Det er en LED-lampe, så den er aldrig varm, og er derfor sikker at bruge i børneværelset. Slukker automatisk efter 15 minutter\nMål: 15,5 x 12,0 x 8,5 cm\nLampen skal bruge 3 LR44 batterier (Medfølger), og lyser i ca 20 timer\nA Little Lovely Company – Charm Pink Is\nDen søde ispind-charm kan bruges til mange ting. Du kan fx hænge den på rygsækken, eller bruge den som nøglering.\nA Little Lovely Company – Mini Dådyr Lampe, pink


Langelands Golfklub - Nyhedsbrev nr. 7 2015\nNyhedsbrev nr. 7 2015\nNyhedsbrev 2015 - nummer 7\nNordea inviterer til Nordea Open 2015 søndag den 3. maj.\nMatchen spilles som stableford i 2 lige store rækker. Der er flotte præmier i begge rækker, samt til nærmest hul og længste drive, alt sammen sponsoreret af Nordea\nDet hele starter med en fælles orientering kl. 08.30 og Gunstart kl. 09.00. Der vil efter matchen være mulighed for køb af pølser og brød fra grillen.\nVil du deltage i denne dejlige mats sponsorereet af Nordea, skal du senest torsdag den 30. april kl. 17.00 tilmelde dig på Golfbox, eller den i klubhuset fremlagte liste, .\nVi vil gerne være flere medlemmer, og opfordrer dig derfor til at tagen en ven, bekendt, arbejdskollega eller familiemedlem med til Vennematch der afholdes den sidste onsdag i hver månede, første gang onsdag den 29. april kl. 17.30 hvor der bliver mulighed for at prøve den store bane i form af en 9 hullers greensome hvor du spiller sammen med din gæst.\nTilmelding er ikke nødvendig, mød blot op i god tid.\nSom mange af jer sikker ved, er Santander blevet ny hovedsponsor for DGU, hvilket betyder at alle medlemmer skal have nyt DGU kort. Vi erfarer at der er mange som endnu ikke har modtaget det nye kort, som skulle have været leveret direkte på din privatadresse.\nDM i Seniorgolf\nLangelands Golf Klub er vært ved en af de indledende runder i DM i Seniorgolf, som spilles fredag den 12 juni. Turneringen afvikles som parmatch hvor der spilles stableford. For at deltage skal man mindst være 50 år (eller blive det i 2015) og have et hcp. under 36\nDet skal herfra lyde en stor opfordring til at tilmelde sig denne turnering (tilmelding gøres på Golfbox). Foruden flotte præmier i den indledende runde spilles der om pladser i semifinalen der spilles den 14. august, ligeledes i Langelands Golf Klub. I semifinalen spilles der om kvalifikation til finalen der spilles på Bornholm den 5. september.\nDu kan læse meget mere om DM i seniorgolf på linket www.dmiseniorgolf.dk